Mae **Coleg Penybont** (Saesneg: Bridgend College) yn goleg addysg bellach wedi'i leoli ym Mhen - y - bont ar Ogwr, ym Morgannwg. Fe'i sefydlu ym 1928 fel Sefydliad Mwyngloddio a Thechnegol Pen-y-bont ar Ogwr,  mae gan y coleg heddiw bedwar campws: y nhref Pen-y-bont ar Ogwr, Pencoed, Heol y Frenhines a Maesteg .

Ar hyn o bryd mae'r coleg yn cyflwyno darpariaeth ar gyfer dros 6,000 o fyfyrwyr ac yn cyflogi dros 700 o aelodau staff ar draws ei bedwar campws. Cafodd ei enwi yn Goleg AB y Flwyddyn y Times Educational Supplement yn 2019.  Mae'r Coleg yn aelod o rwydwaith y sector, ColegauCymru.

Campysau
--------

Rhan o gampws Maesteg (2011)
Mae'r Coleg wedi ei rhannu ar bedwar gwahanol gampws, dau yn nhref Penybont ei hun, a dau mewn trefi cyfagos.

* Campws Pen-y-bont ar Ogwr (51°29′59″N 3°34′20″W﻿ / ﻿51.4997°N 3.5721°W﻿ / 51.4997; -3.5721﻿ (Bridgend College, Bridgend Campus)Cyfesurynnau: 51°29′59″N 3°34′20″W﻿ / ﻿51.4997°N 3.5721°W﻿ / 51.4997; -3.5721﻿ (Bridgend College, Bridgend Campus) )
* Campws Pencoed (51°31′33″N 3°29′24″W﻿ / ﻿51.5259°N 3.4899°W﻿ / 51.5259; -3.4899﻿ (Bridgend College, Pencoed Campus) )
* Campws Heol y Frenhines51°29′54″N 3°33′12″W﻿ / ﻿51.4984°N 3.5532°W﻿ / 51.4984; -3.5532﻿ (Bridgend College, Queens Road Campus)
* Campws Maesteg51°36′36″N 3°39′30″W﻿ / ﻿51.6101°N 3.6583°W﻿ / 51.6101; -3.6583﻿ (Bridgend College, Maesteg Campus)

Gweithrediadau
--------------

Yn 2017, sefydlodd Coleg Pen-y-bont bartneriaeth ag Ysgol Gyfun Pencoed i greu Coleg Chweched Dosbarth Pen-y-bont.  Trwy'r bartneriaeth, derbyniodd 29.3% o fyfyrwyr radd A\*- A tra sicrhaodd 83.8% ganlyniadau A\*-C. Y radd a dderbyniwyd ar gyfer A\* - E oedd 99.4%. 

Ym mis Ionawr 2019, datgelodd Coleg Pen-y-bont gynlluniau ar gyfer adeiladu Academi STEAM newydd ar Gampws Pencoed, a fydd yn agor ym mis Medi 2021.  Bydd yr academi yn adeilad newydd a fydd yn cynnwys cyfleusterau addysgu, dysgu a chymorth ar gyfer Gwyddoniaeth, Technoleg, Peirianneg, y Celfyddydau a Mathemateg. 

Ym mis Gorffennaf 2019, torrodd y coleg 34 o swyddi a chaeodd ei Academi Gelfyddydau Caerdydd oedd wedi gwneud colled oherwydd "heriau ariannol". 

Ym mis Gorffennaf 2020 cyhoeddwyd y byddai ysgolion uwchradd Pen-y-bont ar Ogwr yn cadw eu chweched dosbarth, yn hytrach nag agor un ganolfan chweched dosbarth ar gyfer y sir. Yn lle hynny, mae canolfan ragoriaeth yn cael ei hystyried ar Gampws Pencoed Coleg Pen-y-bont ar Ogwr.

Cyrsiau
-------

Mae Coleg Pen-y-bont ar Ogwr yn cynnig Diplomâu, is-ddiplomâu, Diplomâu estynedig, Tystysgrifau, Safon Uwch, Dyfarniadau, cymwysterau proffesiynol ac NVQs .  Mae'r coleg hefyd yn cynnig cyrsiau addysg uwch, gan gynnwys HNCs, HNDs, Graddau Sylfaen a Graddau a ddyfernir trwy Brifysgol De Cymru, Prifysgol Metropolitan Caerdydd, CMI a Pearson.

Perfformiad
-----------

 Lansiad adroddiad prentisiaethau yng Ngholeg Pen-y-bont gydag aelodau o Senedd Cymru, Alun Ffred Jones a Ken Skates (2012)
Mae'r coleg wedi'i ddilysu'n ddiweddar fel y Coleg Addysg Bellach sy'n Perfformio Gorau ar gyfer pob cymhwyster yng Nghymru gyfan. Daw’r wybodaeth o astudiaeth a gynhaliwyd gan Lywodraeth Cymru sy’n rhoi Coleg Penybont ar frig y tabl cynghrair ar gyfer pob cymhwyster, gyda chyfradd llwyddiant o 90.4%. 

Ym mis Ebrill 2018, pleidleisiwyd Coleg Pen-y-bont y Coleg AB Gorau yng Ngwobrau WhatUni Student Choice Awards,  yn ogystal â bod yn enillwyr balch Gwobr RSM am Arweinyddiaeth a Llywodraethu o Wobr Beacon Cymdeithas y Colegau yn 2017. 

Ym mis Medi 2018, lansiodd Coleg Pen-y-bont ar Ogwr raglen interniaeth mewn partneriaeth yn Ysbyty Tywysoges Cymru ym Mhen-y-bont ar Ogwr, ochr yn ochr â sefydliadau cenedlaethol DFN Project SEARCH, Engage to Change ac Asiantaeth Cyflogaeth â Chymorth Elite. Nod Interniaeth â Chymorth Prosiect SEARCH yw cyflwyno rhaglen amser llawn sy’n cefnogi carfan o ddysgwyr ag anghenion dysgu ychwanegol (ADY) i gael blas ar gyflogaeth amser llawn. Mae'r rhaglen wedi'i lleoli o fewn adeilad cyflogwr cynnal ac mae interniaid yn ymgymryd â thri lleoliad gwaith yn ystod y flwyddyn. 

Yn 2018, enwyd Campws Heol y Frenhines Coleg Penybont yn Ddarparwr Hyfforddiant Prentisiaeth y flwyddyn ar gyfer Cymru, yr Alban a Gogledd Iwerddon.

Y Gymraeg a'r Coleg
-------------------

Mae oddeutu 200 o fyfyrwyr y Coleg yn gallu siarad Cymraeg a rhai staff, ond Saesneg yw prif iaith cyfrwng dysgu y Coleg ond ceir ymrywiad yn unol gyda Safonau’r Gymraeg wyddfa Comisynydd y Gymraeg i roi mynediad cyfartal i wasanaethau a phrofiadau yng Ngholeg Penybont i staff, myfyrwyr ac ymwelwyr sy’n siarad Cymraeg. Cynhelir digwyddiadau ar draws y coleg yn amrywio o ddathlu achlysuron fel Diwrnod Shwmae Sumae, Dydd Santes Dwynwen a Dydd Gŵyl Dewi i’r Clwb Brecwast a’r Clwb Cinio – cyfle i gwrdd â myfyrwyr eraill a staff sy’n siarad Cymraeg, neu sy’n dysgu’r iaith. Mae hefyd gyfle i ennill cymwysterau ychwanegol yn y Gymraeg.

Arweinyddiaeth
--------------

Arweinir y coleg gan ei Bennaeth a’i Brif Weithredwr, Simon Pirotte, a’r Dirprwy Bennaeth Viv Buckley.  Yn 2018 enwyd Priote yn Gyfarwyddwr y Flwyddyn - Sector Cyhoeddus/Trydydd Sector yng Ngwobrau Cyfarwyddwr Cenedlaethol y Flwyddyn Sefydliad y Cyfarwyddwyr.  Enwyd Bucklry yn enillydd gwobr *Arwain Cymru* yn y Sector Cyhoeddus yn 2018.

Cymrodorion Er Anrhydedd
------------------------

Yr Athro Laura McAllister, enillwydd anrhydeddau'r Coleg yn 2013
Bob blwyddyn mae Coleg Pen-y-bont ar Ogwr yn cynnal ei wobrau Addysg Uwch ar Gampws Pencoed ac yn anrhydeddu unigolion sydd wedi gwneud cyfraniadau i addysg, y gymuned ac i'r coleg trwy ddyfarnu Cymrodoriaeth er Anrhydedd. Mae Cymrodyr Er Anrhydedd yn cynnwys: 

| Blwyddyn | Enw |
| --- | --- |
| 2019 | David Evan Roberts CBE |
| 2019 | Claire Birkenshaw |
| 2018 | Neil Robinson OBE |
| 2018 | Madeleine Moon AS |
| 2017 | Charles Middleton |
| 2017 | Richard Parks |
| 2016 | Barbara Wilding CBE |
| 2016 | Janice Gregory |
| 2015 | Menna Richards OBE |
| 2014 | Helen Jenkins |
| 2014 | Nathan Stephens |
| 2013 | Laura McAllister |
| 2013 | Bill Goldsworthy |
| 2012 | Steve Dalton OBE |
| 2012 | Terry Coles |
| 2012 | Aled Davies |
| 2011 | Roger Burnell |
| 2011 | Dr John Graystone |
| 2010 | John Bevan |
| 2010 | Stan Peate |
| 2009 | Carwyn Jones AC |
| 2008 | Gareth Bray |
| 2007 | Godfrey Hurley |

Cyfeiriadau
-----------

1. ↑  "Our History". *www.southwales.ac.uk* (yn Saesneg). Cyrchwyd 2020-08-04.
2. ↑  "Bridgend College wins at Tes FE Awards 2019". *Tes* (yn Saesneg). Cyrchwyd 2020-08-04.
3. ↑  "Sixth form shake-up as panel makes post-16 recommendations – Oggy Bloggy Ogwr" (yn Saesneg). Cyrchwyd 2020-08-04.
4. 1 2  Bradfield, Elizabeth (2019-01-23). "Bridgend College's new academy plans for Pencoed campus". *walesonline*. Cyrchwyd 2020-08-04.
5. ↑  Wightwick, Abbie (2019-07-10). "Bridgend College sheds 34 jobs and shuts Cardiff operation". *walesonline*. Cyrchwyd 2020-08-04.
6. ↑  "County's schools to keep their sixth forms". *BBC News* (yn Saesneg). 2020-07-22. Cyrchwyd 2020-08-04.
7. ↑  "Best Universities 2018 | UK University Rankings by Whatuni". *www.whatuni.com*. Cyrchwyd 2020-08-04.
8. ↑  "Shortlist for 2017-18 Beacon Awards announced". *Association of Colleges*. 2017-11-02. Cyrchwyd 2020-08-04.[*dolen marw*]
9. ↑  "Project SEARCH Celebrates Double Graduation". *ELITE Supported Employment* (yn Saesneg). 2019-07-09. Cyrchwyd 2020-08-04.
10. ↑  "Y Gymraeg". Gwefan Coleg Penybont. Cyrchwyd 23 Mai 2023.
11. ↑  "College aims to support students and staff with their mental health and wellbeing". *Glamorgan Gem Ltd* (yn Saesneg). Cyrchwyd 2020-08-04.[*dolen marw*]
12. ↑  "National Director of the Year Awards UK Finals WINNERS 2018". *Director of the Year 2018* (yn Saesneg). Archifwyd o'r gwreiddiol ar 2019-04-03. Cyrchwyd 2020-08-04.
13. ↑  "Leading Wales Awards 2018 Winners | The Leading Wales Awards" (yn Saesneg). Archifwyd o'r gwreiddiol ar 2020-09-27. Cyrchwyd 2020-08-04.
14. ↑  "Honorary Fellows » Bridgend College". *Bridgend College* (yn Saesneg). Archifwyd o'r gwreiddiol ar 2020-09-24. Cyrchwyd 2020-08-04.

Dolenni allanol
---------------

 
* Gwefan Coleg Penybont dwyieithog
* Twitter Coleg Penybont @ColegPenybont (cyfrif Cymraeg)
* Facebook Canolog Coleg Penybont /BridgendCollege
* Facebook Cymraeg Coleg Penybont /CymraegColegPenybont